ກຸ່ມ​ນາຍ​ແພດ​ບໍ່​ມີ​ພົມ​ແດນ ກ່າວ​ວ່າ ສະຖານະ​ການ ເຊື້ອອີໂບລາ ​ໃນ​ໄລ​ບີ​ເຣຍ ​ແມ່ນ “ຮ້າຍ​ແຮງຫຼາຍ” (ວີດີໂອ) 
ກຸ່ມ​ດັ່ງກ່າວ​ເວົ້າ​ວ່າ ​​ມີ “ຊ່ອງ​ຫວ່າງ​ຢ່າງ​ຮ້າຍ​ແຮງ” ​ໃນ​ການ​ຮັບ​ມື​ກັບ​ເຊື້ອ Ebola ໃນ Sierra Leone ​ໄລ​ບີ​ເຣຍ ​ແລະ ກີ​ນີ.
ກຸ່ມຊ່ວຍເຫຼືອດ້ານການແພດ ທີ່ປິ່ນປົວພວກໄດ້ຮັບເຄາະຮ້າຍ ຈາກເຊື້ອ Ebola ໃນອາຟຣິກາຕາເວັນຕົກ ກ່າວວ່າ ຈຳນວນ ຂົງເຂດທີ່ຖືກກະທົບ ທີ່ມີເພີ້ມຂຶ້ນ ແລະຊັບພະຍາກອນທີ່ມີຈຳ ກັດ ເຮັດໃຫ້ຍາກຫຼາຍ ທີ່ຈະຄວບຄຸມການລະບາດຂອງເຊື້ອ ໂຣກດັ່ງກ່າວ ທີ່ໄດ້ສັງຫານຜູ້ຄົນໄປແລ້ວ ຫຼາຍກວ່າ 700 ຄົນ ກຸ່ມນາຍແພດບໍ່ມີພົມແດນ ຫຼື Doctors Without Borders ກ່າວ ວ່າສະຖານະການໃນໄລບີເຣຍ ແມ່ນ  ຍ້ອນຂາດ ພະນັກງານທີ່ໄດ້ຮັບການເຝິກອົບຮົມ ແລະຂາດຊັບພະຍາກອນ ກຸ່ມດັ່ງກ່າວເວົ້າວ່າ ໄດ້ມີ ໃນການຮັບມືກັບເຊື້ອ Ebola ໃນ ປະເທດ Sierra Leone ແລະໃນ ໄລບີເຣຍ ແລະກໍລະນີຕິດເຊື້ອໂຣກດັ່ງກ່າວລາຍໃໝ່ ໃນປະເທດກີນີ ກຸ່ມນາຍແພດບໍ່ມີພົມແດນໄດ້ເປີດເຜີຍ ການຊັ່ງຊາຕີລາຄາຂອງຕົນໃຫ້ຮູ້ ໃນຂະນະທີ່ ອົງການອະນາໄມໂລກ ຫຼື WHO ແລະບັນດາຜູ້ນຳຂອງພວກປະເທດທີ່ໄດ້ຮັບຜົນກະທົບ ຈາກເຊື້ອໂຣກດັ່ງກ່າວ ພົບປະ ປະຊຸມກັນທີ່ປະເທດກີນີ ໃນວັນສຸກຜ່ານມານີ້ ເພື່ອຂຶ້ນ ແຜນຮັບມືສຸກເສີນ ມູນຄ່າ 100 ລ້ານດອນລາ ໃຫ້ສຳເລັດ ທ່ານນາງ Margaret Chan ຫົວໜ້າອົງການອະນາໄມໂລກ ກ່າວວ່າ ພວກພະນັກງານ ການແພດຕື່ມອີກຫຼາຍຮ້ອຍຄົນ ຈະຖືກສົ່ງໄປຍັງຂົງເຂດດັ່ງກ່າວ ແລະວ່າ Sierra Leone ກັບໄລບີເຣຍ ໄດ້ຕົກລົງທີ່ຈະສົ່ງກຳລັງຮັກສາຄວາມປອດໄພ ໄປຍັງຂົງເຂດ ຊົນນະບົດທີ່ໂດດດ່ຽວຫ່າງໄກ ບ່ອນທີ່ໄດ້ມີການພົບເຫັນສ່ວນໃຫຍ່ຂອງ ກໍລະນີຕິດ ເຊື້ອໂຣກດັ່ງກ່າວນັ້ນ ໃນເຫດການທີ່ຜັນຂະຫຍາຍອີກເຫດການນຶ່ງໃນວັນເສົາວານນີ້ ຜູ້ນຶ່ງໃນຈຳນວນຄົນ ອະເມຣິກັນ 2 ຄົນທີ່ໄດ້ຕິດເຊື້ອໄວຣັສ Ebola ໃນອາຟຣິການັ້ນ ໄດ້ເດີນທາງມາຮອດ ສະຫະລັດແລ້ວ ເພື່ອຮັບການປິ່ນປົວ ພະນັກງານຊ່ວຍປິ່ນປົວພວກຕິດເຊື້ອອີໂບລາຄົນນີ້ ໄດ້ຖືກຍົກຍ້າຍອອກມາ ໃນຖ້ຽວບິນ ພິເສດຈາກໄລບີເຣຍ